《始安道中始安今广西平乐府 其二》
明代·屈士燝

远投何地得幽栖，仆马踟躇日欲西。榆荚烟深连瘴岭，桄榔风起暗蛮溪。

梦从游历疑曾到，诗忆经行却寄题。最是客魂凄断处，黄茅疏雨杜鹃啼。

作者简介：屈士燝，字贲士，一字白园。番禺人。士煌兄。明唐王隆武元年（一六四五）举人，任永历朝礼部员外郎。入清隐居不出。著有《食薇草》。清道光《广东通志》卷二八五有传。